Document ID: 32014D0645

DEN UDENRIGS- OG SIKKERHEDSPOLITISKE KOMITÉS AFGØRELSE EUCAP NESTOR/2/2014
af 24. juli 2014
om accept af bidrag fra tredjelande til Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR)
(2014/645/FUSP)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 38, stk. 3,
under henvisning til Rådets afgørelse 2012/389/FUSP af 16. juli 2012 om Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR) (1), navnlig artikel 10, stk. 3, og
ud fra følgende betragtninger:
(1)
Rådet bemyndigede ved artikel 10, stk. 3, i afgørelse 2012/389/FUSP Den Udenrigs- og Sikkerhedspolitiske Komité (PSC) til at træffe de relevante afgørelser om accept af foreslåede bidrag fra tredjelande.
(2)
På baggrund af en henstilling fra den øverstbefalende for den civile operation vedrørende et bidrag fra Australien bør bidraget fra Australien accepteres.
(3)
I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet -
VEDTAGET DENNE AFGØRELSE:
Artikel 1
1. Bidraget fra Australien til Den Europæiske Unions mission vedrørende regional flådekapacitetsopbygning på Afrikas Horn (EUCAP NESTOR) accepteres og betragtes som værende væsentligt.
2. Australien fritages for betaling af finansielle bidrag til EUCAP NESTOR's budget.
Artikel 2
Denne afgørelse træder i kraft på dagen for vedtagelsen.
Udfærdiget i Bruxelles, den 24. juli 2014.

Labels: 8
18
5